En annen klubb i kretsen som utmerker seg med stort medlemstall og bra aktivitet er Kolbotn BK med sine 91 medlemmer.

- 3. Kretsens virksomhet.

###### Rekruttering

Noe av det viktigste klubber og enkeltmedlemmer kan gjøre for bridgen i Norge er å rekruttere flere personer til vår hobby. Det er viktig å være bevisst at det er den enkelte klubb som er ansvarlig for rekrutteringsarbeidet.

Ellers kan vi altså fortsatt glede oss over at vi er landets desidert største krets når det gjelder antall medlemmer. Vi har 1000 medlemmer, neste krets på listen er Rogaland med ca 570 medlemmer. Vi kan allikevel på ingen måte falle til ro med tingenes tilstand. Hvert medlem og hver klubb i kretsen må gå i seg selv for finne ut hva en kan gjøre for å øke medlemstallet. Det er etter hvert mange gode erfaringer i Bridge- Norge på hva som fungerer best, så de av oss som ikke selv er veldig kreative kan enkelt oppsøke informasjon på forbundets hjemmesider eller forbundets blad om hva andre har gjort på området, eller en kan kopiere suksessen til f eks Nesodden eller Kolbotn.

###### Kvalitet på spillere

Styret ønsker å bidra til at flere spillere fra vår krets kan hevde seg i åpne parturneringer generelt, og kanskje i seriemesterskapet spesielt. I den anledning har vi startet opp med samlinger hver annen onsdag på Vestby der vi innleder med bridgeteori/bridgepsykologi en times tid (med ulike innledere) og resten av kvelden har gått med til bridgespilling. Ca 30 medlemmer i kretsen har deltatt på disse samlingene.

Denne satsingen strandet inneværende periode på manglende interesse blant kretsen spillere. Kretsstyret beklager dette, og innser samtidig at vi ikke klarte å lage et opplegg som var attraktivt nok for medlemmene.

Det er samtidig litt trist å registrere at 3 av kretsens 6 lag i 3. divisjon rykket ned i 4. divisjon i år, samtidig som ingen lag lykkes med å rykke opp (to lag kom på 2. plass i hver sin 3. divisjonspulje.) Vi er tydeligvis en krets med mange engasjerte bridgespillere på klubb- og krets-nivå, men vi har ikke lykkes med å skape et miljø for spillere som ønsker å satse det som kreves for å etablere seg nærmere toppen av norsk bridge.

###### Klubbene skal være fornøyde med kretsens arbeide

Kretstinget får selv uttale seg om dette punktet. Kretsen hadde en god oversikt over mailadresser til samtlige klubber, men den oversikten frykter vi nå at er litt utdatert. Dette vil vi prøve å rette på i tiden fremover. Kretsstyret registrerer ellers at det er lite tilbakemelinger fra klubbene på de initiativene kretsen tar, og at det er sjeldent at klubber på eget initiativ tar kontakt med kretsstyret. Dette kan vi bare ta til etterretning.

Noen av klubbene i kretsen har hatt besøk fra styremedlemmer i kretsen gjennom året.

###### Kretsen skal drives med en sunn økonomi

Regnskapet for denne sesongen vil bli gjennomgått som egen post. Vi nøyer oss derfor her med å konstatere at kretsens økonomi er tilfredsstillende. Driftsresultatet for 2011 er på kr. 68.455,63, dette er kanskje noe for godt noe vi skal være godt fornøyd med tatt i betraktning at vi har brukt mer enn 40.000 kroner på innkjøp av nye kortstokker. Vår egenkapital er på kr 270.270,36, alt trygt plassert på konto i Sparebanken 1.

- 4. Kretsens turneringer.

Kretsens styre ser turneringsaktiviteten i kretsen og de åpne turneringer som klubbene arrangerer, som et virkemiddel for å fremme interessen for bridge i kretsen og bidra til at kretsens spillere kan få turneringsmuligheter nærmest mulig hjemstedet..

Turneringsvirksomheten i kretsen har også denne sesongen hatt meget god oppslutning.

- 2 -